Význam pojmu „polícia“ prešiel v rôznych historických obdobiach určitým vývojom. V súčasnosti v právnej teórii rozlišujeme políciu v materiálnom, formálnom a inštitucionálnom zmysle. Pod materiálnym ponímaním rozumieme určitú činnosť, ktorá dáva odpoveď na otázku, za akých podmienok môžu orgány polície zasahovať do sféry osobných práv občanov pri zabezpečovaní ochrany verejného poriadku a verejnej bezpečnosti. Touto činnosťou zabezpečuje štát jednu z jeho vnútorných funkcií, t. j. ochranu života, zdravia, ľudskej dôstojnosti a majetku, ako aj ochranu pravidiel správania sa na verejnosti. Formálny pojem dáva odpoveď na otázku organizácie orgánov, ktoré sú na základe určitej deľby práce poverené zabezpečovaním verejného poriadku a verejnej bezpečnosti. V súčasnosti najčastejšie rozoznávame policajné orgány, ktoré prislúchajú k tzv. štátnej polícií (Policajný zbor) alebo k obecnej polícií.
označenie špeciálnych orgánov, ktoré plnia v mene štátu im priradené úlohy a na tento účel majú zákonom vymedzenú kompetenciu a právomoc
PODĽA: Ďurčo, P. a kol.: Bezpečnostnoprávna terminológia. Bratislava: Akadémia PZ v Bratislave 2007.
adjustácia policajta na profesijnú činnosť
normatívny systém policajno-bezpečnostnej činnosti